text: Skole ansætter hund til indlæring
  22 september 2015 kl. 04.45
  Horsens Byskole har "ansat" en australsk hyrdehund, som skal være med til at øge indlæringen.
  Den australske hyrdehund Mira er begyndt at deltage i undervisningen på Horsens Byskole. Hunden bliver brugt professionelt med det overordnede formål at øge børnenes indlæring. Den tilhører underviseren Ann Vad Steffensen.
  Mira har kun været på arbejde i et par uger, men der er i følge skolen allerede tegn på, at eleverne er blevet mere rolige og koncentrerede.
  Indtil videre har hunden været med i 1. klasse.
  - Børn, som har svært ved at knytte bånd - eller tit kommer i konflikt med deres klassekammerater, lærer blandt andet at tage hensyn. Den adfærd kan de overføre i relationen til mennesker, fortæller Ann Ved Steffensen i en pressemeddelelse.
  Hun tilføjer, at Mira også kan bruges i forbindelse med pædagogisk svære samtaler.
  Det er meningen, at den australske hyrdehund på sigt også skal omfatte de større klasser.
  